CELEX: 32015D1218(01)
Language: bg
Date: 2015-12-16 00:00:00
Title: Решение на Комисията от 16 декември 2015 година за назначаване на членовете на групата на заинтересованите страни в платформата REFIT

18.12.2015   
            
            
               BG
            
            
               Официален вестник на Европейския съюз
            
            
               C 425/8
            
         РЕШЕНИЕ НА КОМИСИЯТА
   от 16 декември 2015 година
   за назначаване на членовете на групата на заинтересованите страни в платформата REFIT
   (2015/C 425/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение C(2015) 3261 final от 19 май 2015 г. за създаване на платформата REFIT,
   като има предвид, че:
   
               (1)
            
            
               Решението на Комисията (1) (наричано по-нататък „Решението“) за създаване на платформата REFIT (наричана по-нататък „платформата“) предвижда тя да разполага с мандат: i) да иска и да събира предложения от всички налични източници за намаляване на регулаторната и административната тежест, произтичаща от законодателството на ЕС и неговото прилагане в държавите членки; ii) да прави оценка на предимствата на събраните предложения по отношение на техния потенциал за намаляване на регулаторната и административната тежест, без да се излага на риск постигането на целите на законодателството, и когато е целесъобразно, да предоставя допълнителни бележки по предложенията; iii) да предава за коментар най-интересните предложения, както и всички допълнителни бележки, на съответните служби на Комисията или, когато е целесъобразно, на съответната държава членка; и iv) да дава отговор на всяко лице, което е отправило предложение, и да публикува получените предложения, допълнителните бележки и коментарите, получени от службите на Комисията или от съответната държава членка.
            
         
               (2)
            
            
               Решението предвижда платформата да включва правителствена група и група на заинтересованите страни. В групата на заинтересованите страни ще членуват до 20 експерти, като двама от тях ще представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от редица заинтересовани страни.
            
         
               (3)
            
            
               Решението предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните сектори, интереси и региони на Съюза и равенството между половете. Членовете се назначават за периода до 31 октомври 2019 г.
            
         
               (4)
            
            
               Всички кандидатури, които бяха получени въз основа на гореспоменатите критерии, бяха разгледани внимателно.
            
         
               (5)
            
            
               В случай на прекратяване на членството на член на групата на заинтересованите страни по време на мандата на платформата, първият заместник-председател следва да бъде оправомощен да определи заместник въз основа на критериите, установени с решението за създаване на платформата, с цел да се избегне забавяне при заместването на членове на групата или дисбаланс в нейния състав,
            
         ПРИЕ НАСТОЯЩОТО РЕШЕНИЕ:
   Член 1
   1.   Членовете на групата на заинтересованите страни в платформата REFIT са изброени по азбучен ред в приложението към настоящото решение.
   2.   В случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.
   Член 2
   Настоящото решение се прилага до 31 октомври 2019 г.
   
      Съставено в Брюксел на 16 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  C(2015) 3261 final
   
      ПРИЛОЖЕНИЕ
      
         Назначаване на членове
      
      Членовете на групата на заинтересованите страни в платформата REFIT, изброени по азбучен ред, като е отбелязано дали са номинирани в личното им качество или представляват общ интерес, споделян от няколко заинтересовани страни.
      
                  Име
               
               
                  Гражданство
               
               
                  Представлява общия интерес на заинтересованите страни в определена област на политиката
               
               
                  Настоящ работодател
               
            
                  г-н Alanko Risto
               
               
                  FI
               
               
                  ДА
               
               
                  Федерация на финландските технологични индустрии
               
            
                  г-н Baussand Pierre
               
               
                  FR
               
               
                  ДА
               
               
                  Социална платформа AISBL
               
            
                  г-жа Beekmans-Pols Fenna
               
               
                  NL
               
               
                  НЕ
               
               
                  Europa Decentraal
               
            
                  г-н Christensen Geert Laaier
               
               
                  DK
               
               
                  ДА
               
               
                  Dansk Erhverv – Датската търговска камара
               
            
                  г-н Clarke Mike
               
               
                  UK
               
               
                  ДА
               
               
                  Кралско дружество за защита на птиците (RSPB)
               
            
                  г-жа Hanula-Bobbitt Katarzyna
               
               
                  PL
               
               
                  ДА
               
               
                  Finance Watch
               
            
                  г-н Hedström Jens
               
               
                  SE
               
               
                  ДА
               
               
                  BusinessEurope
               
            
                  г-жа Kavrakova Assya
               
               
                  BG
               
               
                  ДА
               
               
                  Европейска служба за граждански действия (ECAS)
               
            
                  г-н Krivošík Juraj
               
               
                  SK
               
               
                  НЕ
               
               
                  SEVEn, „Центърът за енергийна ефективност“
               
            
                  г-н Lasiauskas Linas
               
               
                  LT
               
               
                  НЕ
               
               
                  Асоциация на производителите на облекло и текстил в Литва
               
            
                  г-н Loosen Peter
               
               
                  DE
               
               
                  ДА
               
               
                  Bund für Lebensmittelrecht und Lebensmittelkunde e.V. (национална федерация)
               
            
                  г-н Naslin Jean
               
               
                  FR
               
               
                  ДА
               
               
                  Комитет на европейската банкова индустрия (EBIC)
               
            
                  г-жа Pachl Ursula
               
               
                  AT
               
               
                  ДА
               
               
                  Европейска организация на потребителите (BEUC)
               
            
                  г-жа Roenne Moeller Heidi
               
               
                  DK
               
               
                  ДА
               
               
                  Европейска конфедерация на профсъюзите (ETUC)
               
            
                  г-жа Ronzitti Valeria
               
               
                  IT
               
               
                  ДА
               
               
                  Европейски център на предприятията с държавно участие (CEEP)
               
            
                  г-жа Santiago Cid María Elena
               
               
                  ES
               
               
                  ДА
               
               
                  Европейски комитет по стандартизация (CEN) и Европейски комитет за стандартизация в електротехниката (CENELEC)
               
            
                  г-жа Stoczkiewicz Magdalena
               
               
                  PL
               
               
                  ДА
               
               
                  Friends of the Earth Europe
               
            
                  г-н van Straalen Michaël Angelo
               
               
                  NL
               
               
                  ДА
               
               
                  Koninklijke Vereniging MKB
               
            
         Списък с резерви
      
      В случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.